b'\n_START_ARTICLE_\nJosef Lense\n_START_SECTION_\n\xc5\xbdivljenje in delo\n_START_PARAGRAPH_\nLense je leta 1914 doktoriral s podro\xc4\x8dja nebesne mehanike na Univerzi na Dunaju pod mentorstvom Samuela Oppenheima. V letu 1918 je skupaj s fizikom Hansom Thirringom napovedal pojav povleka prostora v sklopu splo\xc5\xa1ne teorije relativnosti (Lense-Thirringova precesija). Med letoma 1927 in 1928 je bil izredni profesor, med letoma 1928 in 1946 pa redni profesor uporabne matematike na Tehni\xc5\xa1ki univerzi v M\xc3\xbcnchnu (TUM). Med letoma 1946 in 1961 je bil predstojnik tamkaj\xc5\xa1njega matemati\xc4\x8dnega in\xc5\xa1tituta.'